Κλοντιάν Γκίνο

Ο ** Κλοντιάν -Δημήτρης- Γκίνο** (αλβανικά: *Klodian Gjino*, γεννημένος την 13η Φεβρουαρίου 1994, στο Μπεράτι) είναι Αλβανός επαγγελματίας ποδοσφαιριστής, ο οποίος αγωνίζεται ως αμυντικός μέσος για την ομάδα του Α.Ο. Υπάτου, στον 4ο ομίλο του Πρωταθλήματος της Γ' Εθνικής. 
## Σταδιοδρομία σε συλλογικό επίπεδο
### Νεαρή ηλικία
Ο Γκίνο αν και γεννημένος στην Αλβανία (διεθνής με τις ομάδες Εθνική Αλβανίας Κ-19, Εθνική Αλβανίας Κ-21), ανδρώθηκε ποδοσφαιρικά στην Ελλάδα, καθώς εντάχθηκε από νεαρή ηλικία στις Ακαδημίες του Ολυμπιακός. Αγωνίστηκε με μεγάλη επιτυχία στην Κ-19 του συλλόγου στο Τσάμπιονς Λιγκ Νέων,  και αργότερα υπήρξε ένα από τα βασικότερα στελέχη της ομάδας Κ-20. 

To 2013 υπέγραψε το πρώτο του επαγγελματικό συμβόλαιο και το Γενάρη του 2014, παραχωρήθηκε με εξάμηνο δανεισμό στον Φωστήρας όπου με προπονητή τον **Jacky Mathijssen** πραγματοποίησε μια γεμάτη αγωνιστική χρονιά στο πρωτάθλημα της Football League, με 21 συμμετοχές και 1 τέρμα. 

Το καλοκαίρι του 2014 έμεινε ελεύθερος από τον Ολυμπιακό και υπέγραψε συμβόλαιο συνεργασίας με το Άρη Θεσσαλονίκης . Με τους «κίτρινους» κατέγραψε 14 συνολικά συμμετοχές (12 για το Γ΄ Εθνική, και 2 για το θεσμό του Κυπέλλου Γ Εθνικής).

Το καλοκαίρι του 2015 συνέχισε στο Παναργειακό (12 συμμετοχές και 4 γκολ) και το Γενάρη του 2016 μεταγράφηκε στην Καλαμάτα (10 συμμετοχές, χωρίς γκολ). Με τον υποβιβασμό της Καλαμάτας στο τοπικό, ο Γκίνο έμεινε ελεύθερος και το καλοκαίρι του 2016 υπέγραψε συμβόλαιο συνεργασίας με την αναγεννημένη Παναχαϊκή, με την οποία πανηγύρισε την άνοδο στη Φούτμπολ Λιγκ. Στην Πατρινή ομάδα αγωνίστηκε και τη σεζόν 2017-18 για να συνεχίσει την επόμενη διετία στον Απόλλων Σμύρνης , με τον οποίο έκανε ντεμπούτο στην ‘Α Εθνική. 

Με τη λήξη του συμβολαίου (2020)  συνέχισε στον Ιωνικό  χωρίς όμως να πάρει τις αγωνιστικές ευκαιρίες που επιζητούσε.

Συνέχισε την καριέρα του στα Χανιά , στη Προοδευτική , στον Πανιώνιο , στη Ρόδο  και στον Περαμαϊκό

Στις 18 Ιανουαρίου 2024, ο Γκίνο ήρθε σε συμφωνία και πραγματοποίησε την πρώτη του προπόνηση με τον Α.Ο. Υπάτου.

## Εθνικές Ομάδες
Ο Γκίνο αν και έχει διπλή υπηκοότητα, είχε επιλέξει να αγωνισθεί με τις εθνικές ομάδες της Αλβανίας. Πραγματοποίησε το ντεμπούτο του για την αλβανική Κ-19 στις 6 Φεβρουαρίου 2013 στον φιλικό αγώνα που έληξε με 0-0 εναντίον της Εθνική Βόρειας Μακεδονίας Κ-21, μπαίνοντας ως αλλαγή στο δεύτερο ημίχρονο.

## Παραπομπές

## Πηγές
* Κλοντιάν Δημήτρης Γκίνο transfermarkt.gr 

## Εξωτερικοί σύνδεσμοι
*Ο Δημήτρης Γκίνο στο soccerbase.info
*Γκίνο Κλόντιαν superstars.gr

Κατηγορία:Αλβανοί ποδοσφαιριστές
Κατηγορία:Ποδοσφαιριστές Εθνικής Αλβανίας Κ21
Κατηγορία:Αλβανοί μετανάστες στην Ελλάδα
Κατηγορία:Ξένοι ποδοσφαιριστές στην Ελλάδα
Κατηγορία:Μέσοι ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Φωστήρα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Α.Ο. Χανιά
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Α.Π.Ο. Περαμαϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας